XXXLutz

Skupina XXXLutz je rakúska sieť predajní nábytku. Sídlo spoločnosti, ktorá bola založená v roku 1945, sa nachádza v rakúskom meste Wels. Predmetom činnosti je prevádzka obchodov s nábytkom a sortimentom, ktorý zahŕňa nábytok, bytový textil, podlahy, svietidlá, domáce potreby a dekoračné predmety. Skupina pôsobí v celej Európe pod značkami XXXLutz, Aiko XXXL, Mömax, Möbelix a Poco. Na Slovensku prevádzkuje 5 predajní – v Bratislave, Košiciach, Poprade, Banskej Bystrici a Nitre.

 História 
Gertrude Seifert (rod. Lutz) založila v meste Haag am Hausruck firmu s názvom Lutz, ktorá sa spočiatku zaoberala výrobou a predajom remeselných drevených výrobkov (sedliackeho nábytku a krabičiek z drevenej dyhy). Išlo o ručne vyrábané kusy. Koncom 50. rokov 20. storočia začala spoločnosť Lutz s výrobou cenovo dostupného nábytku vo veľkých sériách a postupne sa tak pretransformovala z umeleckej remeselnej dielne na rýchlo rastúceho predajcu nábytku. V 70. rokoch prevzali firmu synovia Richard a Andreas Seifert, ktorí ju začali modernizovať inovatívnymi metódami, zaviedli agresívnejšiu cenovú politiku a zvýšili investície do personálu aj reklamy.

V roku 1973 začala spoločnosť s expanziou prostredníctvom akvizícií a zakladania nových pobočiek. V roku 1975 otvoril Lutz svoju prvú pobočku v meste Marchtrenk, nasledujúci rok vo Welse a v roku 1978 v Attnang-Puchheim. Do roku 2023 pribúdalo v priemere šesť nových predajní ročne.

V roku 1999 sa spoločnosť Lutz premenovala na XXXLutz. O rok neskôr prevzala obchod s nábytkom Neubert a pobočkami vo Würzburgu a Hirschaide. V čase akvizície existoval podnik už viac než 140 rokov; po druhej svetovej vojne bol znovu vybudovaný pod názvom Möbel-Neubert v mestskej časti Heidingsfeld.

V roku 2003 sa spoločnosť XXXLutz stala najväčším predajcom nábytku v Rakúsku z hľadiska obratu aj predajnej plochy. Spoločnosť vtedy zamestnávala 8 000 pracovníkov a dosiahla obrat 1,25 miliardy eur (celkový objem rakúskeho trhu s nábytkom predstavoval približne 4 miliardy eur). V tom istom roku sa skupina dostala do zoznamu 20 najrýchlejšie rastúcich európskych spoločností (Europe’s Top 500).

Od roku 2005 sa podnikateľská činnosť spoločnosti rozšírila – najskôr v spolkovej krajine Bádensko-Württembersko, kde bola odkúpená skupina nábytkových domov Mann Mobilia, ako aj ďalšie pobočky v Česku a na Slovensku. Taktiež v roku 2005 skupina získala nábytkový dom Karstadt v Mníchove a o dva roky neskôr spoločnosť Hiendl so sídlom v Pasove, ktorá prevádzkovala šesť nábytkových domov v južnom Nemecku.

V roku 2008 skupina prevzala dva diskontné nábytkové obchody Sconto v Maďarsku. O dva roky neskôr otvorila spoločnosť svoju prvú pobočku v Malmö vo Švédsku, teda v domovskej krajine konkurenta IKEA. Okrem toho prevzala aj nábytkovú sieť Lesnina pôsobiacu v juhovýchodnej Európe. Dňa 7. októbra 2013 spoločnosť po prvý raz zatvorila jednu zo svojich prevádzok – pobočku v Mníchove.

Vo februári 2016 bola kasáreň Hiller v Linzi-Ebelsbergu predaná za 41 miliónov eur nadácii WSF Privatstiftung, ktorá je súčasťou podnikovej skupiny. Na tomto pozemku má podľa stavu z roku 2022 po rekonštrukcii budov vzniknúť približne 3000 bytov. Od roku 2016 je okrem toho spoločnosť XXXLutz zapojená do podielového vlastníctva (50/50) s americkým investorom Clayton, Dubilier & Rice LLC vo Francúzsku. Spoločne tam prevádzkujú nábytkovú sieť But s 302 pobočkami a obratom 2 miliardy eur (stav z roku 2020). V roku 2017 bola otvorená pobočka v meste Bopfingen v bývalých priestoroch Möbel Mahler a zároveň bola prevzatá spoločnosť Möbel Buhl vo Fulde.

Dňa 3. apríla 2018 bola v meste Rothrist otvorená prvá pobočka vo Švajčiarsku. O rok neskôr skupina prevzala Pfister-Gruppe. V roku 2019 spoločnosť odkúpila šesť pobočiek Interio vo Švajčiarsku od reťazca Migros a premenila ich na predajne Mömax. V tom istom roku bolo prevzatých aj 22 predajní Kika v Česku, na Slovensku, v Maďarsku a v Rumunsku. Okrem toho skupina XXXLutz v roku 2020 získala 50-percentný podiel v reťazci Roller, 20 predajní Möbel Pfister AG, ako aj obchody s nábytkom Hubacher, Egger a Svoboda.

Dňa 8. júla 2020 spoločnosť spolu s partnerom prevzala francúzske pobočky nábytkovej siete Conforama. Conforama a But patrili v tom čase medzi najväčšie nábytkové spoločnosti vo Francúzsku; Conforama dosahovala v roku 2020 obrat viac než 2 miliardy eur a prevádzkovala 162 obchodov s nábytkom.

Od roku 2021 vlastní skupina XXXLutz podiel na online portáli moebel.de, vyhľadávači zameranom na nábytok a bytové zariadenie, dostupnom v Nemecku, Rakúsku, Švajčiarsku, Francúzsku a Holandsku.

Začiatkom roku 2022 spoločnosť XXXLutz prevzala švajčiarsky reťazec predajní LIPO. Dňa 2. augusta toho istého roka otvorila v Dietikone svoju druhú švajčiarsku pobočku pod vlastnou značkou. V roku 2022 navyše skupina odkúpila 50-percentný podiel v spoločnosti Braun Möbel-Center GmbH a približne 92-percentný podiel na online obchode s nábytkom Home24. Na jar toho istého roka spoločnosť Home24 dokončila akvizíciu siete predajní Butlers, zameranej na bytové doplnky a dekorácie.

V roku 2023 bola prevzatá spoločnosť Conforama Suisse. V septembri toho istého roku skupina XXXLutz odkúpila aj 59 predajní Conforama v Španielsku a Portugalsku. Okrem toho sa skupina XXXLutz na jeseň toho istého roku dohodla so spoločnosťou Tessner-Gruppe na integrácii šiestich predajní Schulenburg a predajne Tejo’s SB Lagerkauf Schleswig. Predajňa Tejo’s SB Lagerkauf Schleswig bola v rámci tejto integrácie premenovaná na pobočku Mömax.

Rakúsky miliardár René Benko predal v roku 2023 sieť obchodov s nábytkom Kika/Leiner. Nové vedenie vyhlásilo bankrot s tým, že bude musieť zatvoriť viac ako polovicu z celkovo 40 predajní v krajine. Kika/Leiner zorganizovala pre bývalých zamestnancov pracovný veľtrh a pomocnú ruku ponúkli aj ďalšie spoločnosti v krajine, medzi inými tiež najväčší konkurent XXXLutz.

V januári 2025 bola oznámená akvizícia spoločnosti Porta Holding; súhlas Spolkového kartelového úradu zatiaľ nebol udelený.

 Štruktúra spoločnosti 
Od roku 2009 je operatívnym centrom skupiny Lutz spoločnosť XXXLutz KG so sídlom v meste Wels, ktorá je prostredníctvom komplementárnej spoločnosti XXXLutz Verwaltungs GmbH v rukách dvoch súkromných nadácií. Od konca roku 2022 vlastní spoločnosť GW-Immo-GmbH, Wels, 50-percentný podiel v XXXLutz KG. Celá medzinárodne pôsobiaca skupina pôsobí pod názvom XXXLutz Group alebo XXXL Group.

Podľa čistého obratu patrí skupina XXXLutz medzi najväčších predajcov nábytku v Rakúsku a v obchodnom roku 2023 dosiahla obrat 5,75 mld. €. V roku 2024 obrat vzrástol na viac ako 6 mld. €. Najväčším konkurentom v Rakúsku je IKEA.

Spoločnosti Möbelix, Mömax a XXXLutz prevádzkujú dohromady 15 internetových obchodov.

 Značky a súčasti skupiny 
V roku 2023 prevádzkuje skupina pod značkami XXXLutz, Mömax, Möbelix, Poco, Porta, SB Möbel Boss, Asko, Möbel Letz, Conforama, LIPO, Pfister, Sparkauf, Svoboda, Möbel Hubacher, Lesnina XXXL a Aiko XXXL predajne nábytku v Rakúsku, Nemecku, Švajčiarsku, Maďarsku, Rumunsku, Česku, Slovensku, Švédsku, Slovinsku, Chorvátsku, Bulharsku, Poľsku, Srbsku, Španielsku a Portugalsku.

Do skupiny XXXLutz patria okrem iného nábytkárske predajne Mann Mobilia a diskontné reťazce Mömax a Möbelix. Medzi ďalšie spoločnosti, ktoré sú alebo boli vo vlastníctve skupiny či jej podieloch, patria Möbel Engelhardt (2002), Möbel Krügel, Domäne (20052007; všetky predajne Möbelix boli zlúčené s Domäne, krátko na to spojené s Poco do Poco Domäne a nakoniec premenované na Poco; od roku 2008 patrí Poco XXXLutz skupine len z 50 %), Möbel Bierstorfer, Emslander v Landshut, Europamöbel a Möbel Hesse.

 XXXLutz 
Spoločnosť XXXLutz prevádzkuje pod vlastnou značkou sieť predajní nábytku a od roku 2014 aj vlastný internetový obchod. Ako symbol značky bola v roku 2004 predstavená nadrozmerná červená stolička, ktorá je umiestnená na parkoviskách pred predajňami. So svojou výškou 30 metrov bola zapísaná do Guinnessovej knihy rekordov ako najväčšia stolička na svete.

 Mömax 
Názov Mömax vznikol spojením slov Möbel (nábytok) a maximal (maximálny). Dcérska spoločnosť bola založená v roku 2002 ako nábytkový diskont v rakúskom meste Dornbirn. V nasledujúcom roku otvorila prvú predajňu Mömax v Nemecku, v meste Hirschaid v Bavorsku, a následne aj ďalšie pobočky v Rakúsku, Nemecku, Maďarsku a Slovinsku. Od roku 2009 pôsobí Mömax aj v online predaji.

V roku 2020 spoločnosť otvorila ďalšie pobočky v Maďarsku, Bulharsku, Chorvátsku, Rumunsku a Poľsku. V tom istom roku boli vo Švajčiarsku otvorené aj prvé dve predajne Mömax – v mestách Spreitenbach a Emmen.
K roku 2022 prevádzkuje Mömax 98 predajní nábytku na celkovo 99 miestach, z toho 41 v Nemecku. Spoločnosť ponúka kuchyne, nábytok, bytové doplnky (napríklad koberce a svietidlá), domáce potreby (napríklad spotrebiče) a tiež hračky. V roku 2022 zamestnávala približne 3 000 pracovníkov. Typickým znakom predajní Mömax je zelená fasáda s ružovým písmenom X.

 Möbelix 
Prvá predajňa Möbelix bola otvorená v roku 1989 ako maloplošný diskont s nábytkom v rakúskom meste St. Florian. V roku 2005 spoločnosť Möbelix vstúpila na trh online predaja. O dva roky neskôr skupina XXXLutz prevzala štyri predajne bývalej siete Europamöbel v Česku a na Slovensku, ktoré boli v roku 2008 premenované na Möbelix. V tom istom roku vznikli ďalšie pobočky Möbelix v Maďarsku, na Slovensku, v Česku a Chorvátsku.

Spoločnosť v súčasnosti prevádzkuje predajne v Rakúsku, Česku, Maďarsku a na Slovensku.

Predajne v Nemecku boli v roku 2006 na základe rozhodnutia Spolkového kartelového úradu, s cieľom zjednodušiť štruktúru, zlúčené s prevzatými predajňami Domäne do siete Poco Domäne, ktorá bola krátko nato premenovaná na Poco.

 Porta 
Začiatkom roka 2025 skupina XXXLutz prevzala spoločnosť Porta Gruppe, ktorá zastrešuje značky Porta, SB Möbel Boss, Asko a Möbel Letz.

 Predajne skupiny XXXLutz 
Skupina distribuuje svoje produkty predovšetkým prostredníctvom kamenných predajní. K roku 2023 pôsobí v celej Európe, pričom ťažisko jej činnosti sa nachádza v nemecky hovoriacich krajinách. Centrálne sklady vrámci krajín nemeckého jazykového priestoru sa nachádzajú okrem iného v mestách Anzing, Sattledt, Zurndorf, Gottfrieding a Uffenheim-Langensteinach.
+Predajná sieťTyp predajaATDECHHUROCZSKSESIHRBGPLRSESPTXXXLutznábytkárstvo47576921251 - - - - - - -Mömaxnábytkárstvo22499146 - - -44611 - -Möbelixnábytkový diskont60 - -12 -2015 - - - - - - - -Poconábytkový diskont -132 - - - - - - - - - - - - -SB Möbel Bossnábytkový diskont -95 - - - - - - - - - - - - -Portanábytkárstvo -28 - - - - - - - - - - - - -Möbel Letznábytkárstvo -1 - - - - - - - - - - - - -Conforamanábytkový diskont - -19 - - - - - - - -3711 - -LIPOnábytkový diskont - -20 - - - - - - - - - - - -Pfisternábytkárstvo - -18 - - - - - - - - - - - -Möbel Hubachernábytkárstvo - -1 - - - - - - - - - - - -Askonábytkárstvo - - - - -147 - - - - - - - -Lesnina XXXLnábytkárstvo - - - - - - -10 -9 -2 - - -Aiko XXXLnábytkárstvo - - - - - - - - - -6 - - - -

 Podiely 
Spoločnosť XXXLutz vlastní podiely v nasledujúcich firmách a nábytkárskych predajniach:

 Nemecko 
 Home24 SE (95,96 %)
 Home24
 Butlers
 Roller (50 %)
 Tejo podnikateľská skupina (50 %)
 Schulenburg
 tejo’s SB Lagerkauf

 Braun Möbel-Center (50 %)
 Zurbrüggen (50 %)
 Möbelzentrum Pforzheim (50 %)
 moebel.de

 Francúzsko 
 But International S.A.S (50 %)
 But (Francúzsko)
 Conforama (Francúzsko)

 Poľsko 
 BRW skupina (50 %)
 Black Red White (Poľsko)

Spoločnosť XXXLutz KG je zároveň osobne zodpovedným spoločníkom spoločnosti XXXLutz Verwaltungs GmbH a vlastní 20 % podiel v spoločnosti Giga International GmbH & Co. KG. Giga International je najväčšia a najinovatívnejšia nákupná asociácia pre nábytok a domáce doplnky v Európe, založená v roku 2015 spoločnosťou XXXLutz. Nákupný zväz so sídlom vo Würzburgu koordinuje nákupy pre všetkých predajcov nábytku a spoločnosti, v ktorých má skupina podiel.

 Produkty a reklama 

 Sortiment 
Hlavné produktové portfólio zahŕňa približne 50 000 položiek. Okrem nábytku všetkých druhov a štýlov spoločnosť predáva aj kuchyne, matrace, koberce, bytový textil, detské výrobky, svietidlá, podlahové krytiny, darčekové predmety, domáce potreby a bytové doplnky.

 Reklama 
Reklamné slogany spoločnosti znejú v Nemecku: „Beim XXXLutz ist alles XXXL“ (V XXXLutz je všetko XXXL) a v Rakúsku: „Der XXXLutz, was der alles hat.“ (XXXLutz – čo všetko ponúka).

Spoločnosť XXXLutz od roku 1999 začala v Rakúsku využívať pre svoju propagáciu rodinu Putz, ktorá sa objavuje v reklamných spotoch v štýle sitkomu. Koncept rodiny Putz a jeho realizácia sú od začiatku pravidelne diskutované v médiách. V roku 2004 získala spoločnosť DMB za vývoj tohto reklamného konceptu Štátnu cenu za marketing. Pri príležitosti 25. výročia kampane rodiny Putz bol v roku 2024 uvedený 20-minútový krátky film Familie Putz goes Hollywood, ktorý sa nakrúcal v Kalifornii. V apríli 2024 sa premietal vo Viedenskom mestskom kine a vysielal na rakúskom televíznom kanáli Puls 4.

V roku 2004 bola ako reklamné logo predstavená červená stolička (v Rakúsku označovaná ako kreslo). Táto stolička sa dostala do Guinnessovej knihy rekordov ako najväčšia stolička na svete.

Od roku 2020 je tvárou spoločnosti XXXLutz v Nemecku Matthias Schweighöfer.

Reklamný koncept pretvoril značku XXXLutz na najznámejšiu značku obchodu s nábytkom v Rakúsku. Podľa prieskumu trhu, ktorý v roku 2019 uskutočnil Market Institut, bola XXXLutz značkou, ktorú by väčšina respondentov najpravdepodobnejšie odporučila ďalej.

Od 90. rokov je reklamným riaditeľom spoločnosti Thomas Saliger, ktorý bol v roku 2023 ocenený cenou Marketing Leader Award od Internet World Austria a Marketing Club Österreich za celoživotné dielo.

 Reštaurácie 
Spoločnosť XXXLutz prevádzkuje v rámci svojich nábytkárskych predajní vlastnú sieť reštaurácií. Z celkového počtu 370 predajní v 13 rôznych krajinách má vlastnú reštauráciu približne polovica z nich. Vo Viedni dokonca existuje XXXLutz reštaurácia bez nábytkárskej predajne. Rovnako aj Mömax prevádzkuje reštaurácie vo viacerých svojich pobočkách.

 XXXLutz na Slovensku 

 1. Otvorenie prvej predajne Kika na Slovensku (2005 – 2020) 
 Prvá prevádzka, ktorá predtým fungovala pod značkou Kika, bola otvorená na Slovensku v roku 2005.
 V roku 2020 XXXLutz oficiálne dokončil prevzatie piatich predajní Kika na Slovensku (v Bratislave, Nitre, Banskej Bystrici, Poprade a Košiciach) po schválení Protimonopolným úradom SR.
 Rozvoj showroomov a testovacích menších pobočiek uprostred miest: Prvá testovacia showroomová pobočka otvorila dňa 24. apríla 2019 v meste Senica na Slovensku – slúžila na overenie konceptu menších formátov predajní.

 2. Rebrand & ambície stať sa jednotkou na trhu 
 V lete 2020 rakúska skupina XXXLutz prevzala päť prevádzok bývalej siete Kika na Slovensku – konkrétne v Bratislave, Nitre, Banskej Bystrici, Poprade a Košiciach. Po schválení protimonopolnými úradmi nasledoval rebranding na XXXLutz.

 Slávnostné otvorenie týchto obchodných domov sa uskutočnilo 16. septembra 2020 pod sloganom „Celá Slovenská republika bude XXXL“. To znamenalo výrazný vstup značky na slovenský trh v piatich hlavných regiónoch Slovenska.
 Skupina si za cieľ stanovila jasnú víziu: stať sa jednotkou na slovenskom trhu s nábytkom.
 Slovenský internetový obchod (e-shop) bol spustený taktiež v roku 2020, ponúkajúc viac než 12 000 produktov.
 V tejto fáze spoločnosť zamestnávala približne 600 ľudí na Slovensku.

 3. Investícia do vlastného obchodného domu v Nitre (2024 – 2025) 
 Rakúska obchodná skupina XXXLutz na Slovensku expanduje. Predajca nábytku XXXLutz sa rozhodol pokračovať v rozvoji nehnuteľností otvorením vlastného obchodného domu v Nitre (lokalita Na Pasienkoch), s rozpočtom približne 20 miliónov eur.
 Nový obchod mal byť otvorený koncom roku 2024, zamestnať približne 60 ľudí a ísť nad rámec prenajatých priestorov.
 Skutočné otvorenie novej predajne nastalo 21. augusta 2025. Ide o dvojpodlažnú budovu s predajnými plochami a skladmi, s rozlohou 8200 m². Počet zamestnancov sa pri novej pobočke zvýšil zo 14 na 53 a budova disponuje modernými ekologickými prvkami.

 4. Výstavba nového obchodného domu v Bratislave v blízkosti Bory (plánované – zatiaľ nepotvrdené otvorenie) 
 Spoločnosť plánuje výstavbu ďalšej vlastnej prevádzky v Bratislave, v nákupnej zóne Bory (blízko novej nemocnice Bory). Projekt počíta s trojpodlažným obchodným domom, ktorý má zamestnať približne 56 ľudí a poskytovať parkovanie pre cca 250 áut.
 Podľa dostupných informácií sa mala výstavba začať začiatkom roka 2024, s predpokladaným dokončením koncom toho istého roku.

 5. Nový generálny riaditeľ pre XXXLutz Česko a Slovensko 
Predajca nábytku XXXLutz vymenoval Michala Karcola za generálneho riaditeľa pre Česko a Slovensko. Nahradil Aldina Vatresa, ktorý sa vracia do Nemecka na novú pozíciu v rámci nábytkárskej skupiny. „Spoločnosť XLSK Nábytok, ktorý je prevádzkovateľom obchodných domov XXXLutz na Slovensku, plánuje expandovať i v ďalších rokoch, či už formou otvorenia nových obchodných domov, alebo rozšírením tých existujúcich“, uvádza v rozhovore Michal Karcol, generálny riaditeľ a konateľ spoločnosti XLSK Nábytok.

 Branding a reklama 
Spoločnosť XXXLutz sa okrem charakteristickej červenej stoličky zapísala do povedomia slovenských (a českých) zákazníkov aj reklamnými spotmi s chytľavým sloganom „XXXLutz, ta ta ta ta“. Reklamy, ktoré sa prvýkrát objavili vo vysielaní v lete 2010 v súvislosti s otvorením predajne v Stodůlkach (Praha), vyvolali veľký ohlas na internete a sociálnych sieťach.

Odborníci z oblasti marketingu mali na spracovanie reklamných spotov zmiešané názory, no zhodli sa, že z hľadiska zapamätateľnosti značky boli veľmi úspešné.

 Zaujímavosti 

 Reklamná stolička pri predajni XXXLutz v Norimbergu, vysoká 25 metrov a vážiaca 35 ton, bola zapísaná do Guinnessovej knihy rekordov ako najväčšia stolička na svete.

 HIT karta – kultový vernostný program – Slovenská pobočka XXXLutz ponúka populárnu HIT kartu, ktorá umožňuje zákazníkom využívať exkluzívne zľavy, špeciálne ponuky a výhody vrátane narodeninových prekvapení. Tento program sa stal dôležitým prvkom v budovaní lojality medzi zákazníkmi.

 Mediálne posilnenie značky prostredníctvom HIT kariet v roku 2025 – Pri príležitosti 5. výročia pôsobenia na Slovensku (a 15. v Česku) zaviedol XXXLutz od 3. februára 2025 trvalú zľavu 20 % na kompletný sortiment (okrem kuchýň) pre držiteľov HIT kariet. Na cenovkách sa tak zobrazujú dve ceny – štandardná a výhodná pre členov programu – čo zvyšuje transparentnosť a vernosť zákazníkov.

 Rodina Putz – XXXLutz nie je len obchodom s nábytkom, ale aj domovom rodiny Putz. Marketing firmy na slovenskom trhu nadväzuje na koncept rakúskej rodiny Putz – ide o postavy z celoplošných reklamných spotov v sitcomovom štýle, ktoré sú súčasťou komunikačnej identity značky už viac ako 20 rokov. Tento koncept posilňuje emocionálne prepojenie so zákazníkmi prostredníctvom príbehov a série reklám, v ktorých sa hlásia rodinné hodnoty a spokojné bývanie. Život je najkrajší práve tu – v XXXLutz. O tom vedia najlepšie členovia rodiny Putz, preto naspievali už veľa pesničiek o krásnom bývaní.

 Svetelná fasáda nového obchodného domu v Nitre – Budova novej pobočky v Nitre, otvorená v auguste 2025, sa pýši moderným dizajnom – fasáda je ozdobená svetelnými prvkami v tvare písmena X, vytvorenými z červených LED pásov, čím značne vyniká v okolí.
 Energetická úspornosť a udržateľnosť v Nitre – Nový obchodný dom v Nitre je energeticky efektívny: na streche je nainštalovaných 394 fotovoltaických panelov, ktoré zabezpečia približne 17 % potrebnej energie. Areál disponuje aj systémom na vsakovanie dažďovej vody, vrátane čerpacích staníc, odvádzania do toku a odparovacieho jazierka.
 Slovenské pobočky XXXLutz (rovnako ako české) sú známe sloganom „XXXLutz, ta ta ta ta“ a výraznou červenou stoličkou – symbolom značky. Táto kombinácia sa silno zapísala do povedomia zákazníkov a posilnila značkovú identitu aj na Slovensku.
 XXXLutz mení koncept reštaurácie: Na novom jedálnom lístku v Bratislave sa objavuje viac zdravých jedál, pribudnú i vegetariánske verzie.
 Spoločnosť Zenith štartuje spoluprácu so skupinou XXXLutz Group (a jej značkami ako Möbelix či XXXLutz) a s firmou Lactalis.
 Podľa rebríčka najväčších nepotravinových reťazcov na Slovensku zverejneného portálom SME/Index za rok 2022, sa do TOP 10 zaradila aj spoločnosť XLSK Nábytok, ktorá vznikla zlúčením predajní značiek XXXLutz a Möbelix.

 Referencie 

 Iné projekty 

 Externé odkazy 
 XXXLutz Slovensko
 XXXLutz Group

Kategória:Obchodné reťazce na Slovensku
Kategória:Obchodné reťazce v Česku
Kategória:Podniky založené v 1945
Kategória:Ochranné známky